Καλές πρακτικές διαχείρισης πολυπολιτισμικότητας και διοίκηση σχολικής μονάδας: Μία συγκριτική μελέτη
Creators: name: Θεοχαρίδου, Ζωγραφιά Ευαγγελία Οδυσσέα
Publisher: name: Aristotle University of Thessaloniki
Year: 2024
Subjects: Διαπολιτισμική εκπαίδευση
Σχολική ηγεσία
Καλές πρακτικές
Intercultural education
School leadership
Good practices

description: Στη σύγχρονη εκπαιδευτική πραγματικότητα, η πολυπολιτισμικότητα αποτελεί αναπόσπαστο στοιχείο των σχολικών μονάδων. Η παρουσία μαθητών από διάφορες πολιτισμικές, εθνικές και γλωσσικές ομάδες δημιουργεί νέες προκλήσεις και μοναδικές ευκαιρίες για την εκπαιδευτική διαδικασία. Η διαχείριση της πολυπολιτισμικότητας δεν αφορά μόνο τη διδακτική προσέγγιση αλλά επεκτείνεται σε όλες τις πτυχές της διοίκησης μιας σχολικής μονάδας. Η επιτυχής ενσωμάτωση της πολυπολιτισμικότητας στην εκπαιδευτική κοινότητα απαιτεί την υιοθέτηση καλών πρακτικών από τους εκπαιδευτικούς και τους διοικητικούς υπεύθυνους. Αυτές οι πρακτικές αποσκοπούν στη δημιουργία ενός σχολικού περιβάλλοντος που προάγει την ισότητα, το σεβασμό και την κατανόηση μεταξύ των μαθητών, ανεξάρτητα από την πολιτισμική τους προέλευση. Η μελέτη αναλύει τις βασικές αρχές και στρατηγικές που συνθέτουν τις καλές πρακτικές διαχείρισης πολυπολιτισμικότητας σε μια σχολική μονάδα. Εξετάζει τη σχέση μεταξύ σχολικής ηγεσίας και διαπολιτισμικής εκπαίδευσης, χρησιμοποιώντας αποτελεσματικές πρακτικές και καλή επικοινωνία, στο πλαίσιο της σύγχρονης ελληνικής κοινωνίας. Ειδικότερα, μελετάται κατά πόσο ένας διευθυντής, μέσω του θεσμικού του ρόλου, μπορεί με τα ηγετικά του προσόντα να προωθήσει τη διαπολιτισμικότητα, την αρμονική συνύπαρξη και τη συνεργασία μεταξύ μαθητών διαφορετικής εθνοτικής, θρησκευτικής και γλωσσικής προέλευσης. Επιπλέον, τονίζεται η σημασία της μετασχηματιστικής ηγεσίας στην προώθηση της διαπολιτισμικότητας σε ένα πολυπολιτισμικό σχολείο. Οι διευθυντές, καλούνται να αναγνωρίζουν την καλή επικοινωνία, ως βασικό τους καθήκον, και να στοχεύουν στην εφαρμογή πρακτικών που μειώνουν τις προκαταλήψεις και τον ρατσισμό στο σχολικό περιβάλλον. Μέσω της αλληλεπίδρασης δημιουργούν περιβάλλοντα υγιούς συνύπαρξης και προωθούν ένα κοινό όραμα, στο οποίο όλοι οι μαθητές αισθάνονται πιο χαρούμενοι και ασφαλείς. Συνοψίζοντας, η συγκριτική αυτή μελέτη προσφέρει μια ολοκληρωμένη εικόνα των καλών πρακτικών στη διαχείριση της πολυπολιτισμικότητας και στη διοίκηση των σχολικών μονάδων. Παρουσιάζονται παραδείγματα επιτυχημένων πρακτικών, όπως η ενσωμάτωση πολυπολιτισμικών προγραμμάτων σπουδών, η εκπαίδευση και επιμόρφωση των εκπαιδευτικών σε θέματα πολυπολιτισμικότητας, η προώθηση της γλωσσικής ποικιλότητας, καθώς και δράσεις για την ενίσχυση της συμμετοχής γονέων και της κοινότητας. Στόχος της μελέτης είναι να αναδείξει τον κρίσιμο ρόλο της πολυπολιτισμικότητας στην ανάπτυξη ενός εκπαιδευτικού περιβάλλοντος που ενθαρρύνει την αποδοχή και την αλληλοκατανόηση. Μέσα από την ανάλυση των δεδομένων και την παρουσίαση επιτυχημένων παραδειγμάτων, αυτή η μελέτη φιλοδοξεί να συμβάλλει στη βελτίωση της εκπαιδευτικής ηγεσίας και να προωθήσει μια πιο δίκαιη και συμπεριληπτική εκπαίδευση για όλους.
description: In today's educational reality, multiculturalism is an integral part of the school system. The presence of students from different cultural, ethnic and linguistic groups creates new challenges but also unique opportunities for the educational process. Managing multiculturalism is not only about the teaching approach, but extends to all aspects of school management. Successful integration of multiculturalism in the educational community requires the adoption of good management practices by teachers and administrators. These practices aim to create a school environment that promotes equality, respect and understanding between students, regardless of their cultural background. This study, firstly, analyses the basic principles and strategies that make up good multicultural management practices in a school setting. It then aims to examine the relationship between school leadership and intercultural education, using effective practices and good communication, in the context of contemporary Greek society. In particular, it examines whether a principal, through his/her institutional role, can use his/her leadership skills and gifts to promote interculturalism, harmonious coexistence and cooperation among students of different ethnic, religious and linguistic backgrounds. Furthermore, the importance of transformational leadership in promoting interculturality in a modern multicultural school is highlighted. Principals recognise good communication as a key task and, by implementing effective practices, set a key goal of reducing prejudice and racism in a modern, multicultural, school environment. Through interaction they create environments of healthy coexistence and promote a shared vision in which all students feel happier and safer. In summary, this comparative study aims to provide a comprehensive overview of good practices in multiculturalism management and school administration. We will analyse examples of successful practices, such as the integration of multicultural curricula, teacher training on multiculturalism, the promotion of linguistic diversity, and actions to enhance parental and community involvement. Our aim is to highlight the critical role of multiculturalism in developing an educational environment that encourages acceptance and mutual understanding. In doing so, we will strive to provide useful tools and guidelines for the school principal and teachers to enable them to meet the challenges of multiculturalism and realize its potential. Through the analysis of data and the presentation of successful examples, this study aspires to contribute to improving educational leadership and promote a more equitable and inclusive education for all.
description: Συνεργαζόμενα Τμήματα: Γαλλικής Γλώσσας και Φιλολογίας, Γερμανικής Γλώσσας και Φιλολογίας, Φιλοσοφίας και Παιδαγωγικής, Οικονομικών Επιστημών